จัดการหลังแมวจากไป ดูแลแมวให้สงบสบายในวาระสุดท้าย
ถ้าแมวตายที่บ้าน สำคัญมากว่าต้องเก็บรักษาร่างของแมวไว้ในที่เย็นๆ จนกว่าจะฝังหรือเผาต่อไป ร่างของแมวจะได้ไม่เน่าส่งกลิ่น หรือเป็นอันตรายต่อสุขภาพของคนในบ้าน ให้คุณห่อตัวแมวให้มิดชิดด้วยพลาสติก (เช่น เอาใส่ถุงพลาสติก) แล้วเก็บรักษาไว้ในที่ที่อุณหภูมิต่ำ เช่น ตู้แช่แข็ง หรือพื้นปูนเย็นๆ แต่ถ้าคุณเลือกทำการุณยฆาต คุณหมอจะจัดการเรื่องนี้ให้คุณเอง ถ้าคุณเลือกเผาศพแมว ให้ลองปรึกษาคุณหมอเรื่องสถานที่ที่ให้บริการด้านนี้ดู แต่ถ้าคุณเลือกฝังศพแมว เจ้าของส่วนใหญ่ก็นิยมเลือกมุมสงบสวยงามในสวนหรือบริเวณอื่นของบ้านนั่นเอง   ในประเทศอื่นๆ อาจมีกฎหมายที่ต้องคำนึงถึงก่อนฝังศพสัตว์เลี้ยงในบริเวณบ้าน แต่ของบ้านเราก็ไม่มีปัญหาอะไร   แต่คุณควรฝังศพน้องเหมียวในบริเวณบ้านของคุณเองนะ อย่าไปฝังตามสวนสาธารณะหรือที่สาธารณะอื่นๆ เป็นเรื่องธรรมดาที่คุณจะเจ็บปวดเหลือเกินเมื่อสูญเสียน้องเหมียวไป แต่ถ้าการจากไปของแมวสร้างบาดแผลในใจยากเกินเยียวยา อาจเป็นการดีที่คุณจะลองปรึกษาคุณหมอหรือนักบำบัดผู้เชี่ยวชาญด้านนี้ดู แต่ถ้าลองเปิดอกปรับทุกข์กับเพื่อนฝูงหรือคนในครอบครัวดูก่อนก็ดี ถ้าตรวจเช็คแล้วพบว่ารักษาไปก็ไม่ดีขึ้นเพราะน้องเหมียวของคุณมาถึงวาระสุดท้ายของชีวิตแล้ว ก็ให้คุณปรึกษาสัตวแพทย์ว่าควรดูแลยังไงแมวถึงจะสงบและสบายที่สุดก่อนตาย ซึ่งคุณหมอก็จะแนะนำและให้ยาแก้ปวด ให้อุปกรณ์ช่วยให้อาหารและน้ำ หรืออาจเป็นยาทากับผ้าพันแผล ตามแต่ลักษณะการเจ็บป่วยของแมว   เดี๋ยวนี้เจ้าของแมวหลายคนนิยมเปลี่ยนมา "พยาบาลแมวเองที่บ้าน" เมื่อแมวใกล้จะจากไป โดยเจ้าของจะผลัดกันดูแลแมวตลอด 24 ชั่วโมง เพื่อคงสุขภาพอันดีและความสบายตัวสบายใจของแมวไว้ให้นานที่สุดจนถึงวาระสุดท้าย แต่ถ้าคุณไม่สะดวกหรือไม่สบายใจที่จะรักษาพยาบาลแมวด้วยตัวเอง ก็อาจเลือกพาไปหาคุณหมอบ่อยๆ แทน ให้แมวได้รับการรักษาพยาบาลตามสมควร บางทีสิ่งที่คุณพอทำให้แมวใกล้ตายได้ก็คือหาที่หลับที่นอนนุ่มๆ และอุ่นสบายให้แมวได้พักผ่อน ถึงตอนนี้แมวคงขยับตัวไม่ค่อยได้มากแล้ว มักนอนซมติดเตียงเป็นส่วนใหญ่ คุณจึงควรทำมุมสงบนี้ของแมวให้สะดวกสบายที่สุด เช่น ใช้เบาะและผ้าห่มที่นุ่มเป็นพิเศษ   หมั่นรักษาความสะอาดที่หลับที่นอนของแมว โดยซักผ้าทุก 1 - 2 วันด้วยน้ำร้อน อย่าใช้น้ำยาซักผ้าที่กลิ่นฉุนเกินไป เพราะอาจทำให้แมวระคายเคืองได้ ถ้าแมวของคุณกลั้นอึฉี่ไม่ได้ ให้ปูที่นอนด้วยผ้าขนหนูหรือผ้าเช็ดตัวที่เปลี่ยนได้ง่ายๆ เวลาแมวขับถ่าย แมวในระยะนี้อาจไม่สะดวกใช้กระบะทรายเหมือนเคย ถ้าแมวอ่อนแรงจนลุกไม่ไหวละก็ ให้คุณอุ้มไปที่กระบะทรายทุก 2 - 3 ชั่วโมง แล้วลองปรึกษาคุณหมอเรื่องสายหรือผ้าสะพายยกตัวแมว จะได้ไม่เจ็บหรือไม่สบายตัว ถึงแมวจะไม่ร้องครวญครางหรือสะดุ้งเวลาคุณแตะต้อง แต่ก็ไม่ได้แปลว่าแมวจะไม่เจ็บปวดรุนแรง แมวนั้นมักเจ็บปวดอยู่เงียบๆ ไม่ส่งเสียงร้อง แต่ถ้าคุณหัดสังเกตดีๆ จะรู้ได้เลยว่าแมวกำลังเจ็บปวดไม่สบายตัว อาการที่ว่าก็เช่น   แมวปลีกตัวไม่สุงสิงจนผิดสังเกต แมวหายใจหอบหรือหายใจติดขัด แมวไม่อยากขยับตัว แมวกินอาหารหรือดื่มน้ำน้อยกว่าปกติ ไม่ง่ายเลยที่ใครจะตัดใจฉีดยาให้แมวสุดที่รักของตัวเองหลับไปตลอดกาล เจ้าของส่วนใหญ่เลยมักตัดสินใจพาแมวกลับมาดูแลต่อที่บ้าน ถ้าตายก็ตายกับเจ้าของตามธรรมชาติจะดีกว่า แต่ถ้าแมวทรมานมาก รักษาหรือบรรเทาอาการก็ไม่ได้ คุณอาจพิจารณาพาไปทำการุณยฆาต (euthanasia) เพื่อให้แมวไม่ต้องทนเจ็บปวดอีกต่อไป ทั้งนี้คุณต้องปรึกษาสัตวแพทย์ประจำตัวก่อน เพราะคลินิกและโรงพยาบาลสัตว์ส่วนใหญ่มักไม่ยอมทำให้   บันทึกและแบ่งความเจ็บปวดทรมานของแมวออกเป็นระดับต่างๆ เมื่อพบว่าแมว "เจ็บปวดทรมาน" มากกว่า "สงบอาการทุเลา" หรือก็คือแมวขยับเขยื้อนเคลื่อนไหวหรือหายใจแทบไม่ได้เป็นส่วนใหญ่ ก็อาจพิจารณาปรึกษาคุณหมอเรื่องทำการุณยฆาต ถ้าสุดท้ายแล้วคุณเลือกทำการุณยฆาต คุณหมอจะฉีดยาสลบให้แมว ตามด้วยยาที่ทำให้แมวจากไปอย่างสงบ กระบวนการที่ว่าจะเป็นไปโดยไร้ความเจ็บปวด และจบลงใน 10 - 20 วินาที  คุณจะอยู่ในห้องเคียงข้างน้องเหมียวหรือจะออกไปรอข้างนอกก็แล้วแต่จะตัดสินใจ
จัดการกับร่างของน้องเหมียว. เลือกเผาหรือฝัง. คลายความเศร้าหลังน้องเหมียวจากไป. ปรึกษาคุณหมอเรื่องวิธีการดูแลที่เหมาะสม. เตรียมที่นอนนุ่มๆ อุ่นๆ. แมวต้องสบายที่สุด. สังเกตระดับความเจ็บปวด. พิจารณาทำการุณยฆาต.
https://www.wikihow.com/Know-if-Your-Cat-Is-Dying https://www.wikihow.com/Know-if-Your-Cat-Is-Dying
Handling the End Making Your Cat Comfortable